Η **Γκονγκ Λι** (*巩俐*, 31 Δεκεμβρίου 1965) είναι Κινέζα ηθοποιός. Έλαβε διεθνή αναγνώριση χάρις στην επί σειρά ετών συνεργασία της με το σκηνοθέτη Ζανγκ Γιμού. Η Γκονγκ Λι αποτελεί μια από τις δημοφιλέστερες καλλιτέχνιδες στη χώρα της.

Βιογραφία
---------

### Νεανικά Χρόνια

Γεννήθηκε στη Σενιγιάνγκ, Λιαονίνγκ στην Κίνα, το πέμπτο κατά σειρά παιδί στην οικογένειά της. Ο πατέρας της ήταν καθηγητής οικονομικών και η μητέρα της, δασκάλα. Η Γκονγκ μεγάλωσε στη Jinan, πρωτεύουσα της Επαρχίας Σαντόνγκ. Είχα αποφασίσει από μικρή πως ήθελε να γίνει ηθοποιός και από τα σχολικά της χρόνια ασχολήθηκε περισσότερο με την υποκριτική και το τραγούδι παρά με άλλα μαθήματα. Παρόλο που απέτυχε δύο φορές στις εξετάσεις εισαγωγής σε Κολλέγιο, έγινε τελικά αποδεκτή από το Κεντρικό Κολλέγιο Υποκριτικής του Πεκίνου το 1985. Αποφοίτησε το 1989. Ήταν ακόμη φοιτήτρια όταν ο Ζανγκ Γιμού την επέλεξε για τον πρωταγωνιστικό ρόλο στην πρώτη του σκηνοθετική απόπειρα, την ταινία «Red Sorghum», που κέρδισε επτά βραβεία στους Χρυσούς Πετεινούς, τα κινέζικα βραβεία που αντιστοιχούν στα αμερικάνικα Όσκαρ.

### Καριέρα

Από τότε η Γκονγκ Λι έγινε μια από τις πιο επιτυχημένες και αναγνωρίσιμες ηθοποιούς του κινέζικου σινεμά, και η φήμη της εξαπλώθηκε και εκτός των συνόρων της χώρας της. Καθιερωμένη ως μια από τις ομορφότερες γυναίκες σήμερα, η δουλειά της έχει βραβευτεί με το Βραβείο Καλύτερης Ηθοποιού στο Φεστιβάλ της Βενετίας και από τον Κύκλο Κριτικών Ταινιών της Νέας Υόρκης. Διατηρεί ακόμη μεγάλη δημοφιλία στις περισσότερες ανατολικές χώρες και εκτιμάται για τα ταλέντα της.

Κατά τη διάρκεια της δεκαετίας του 90’, συνεργάστηκε πολλές φορές με τον Γιμού. Ως προστατευόμενη και μούσα του, οι δύο τους προξένησαν σκάνδαλο με τη φήμη πως ήταν εραστές παρόλο που ο σκηνοθέτης ήταν παντρεμένος. Χώρισαν τελικά το 1995 και η Γκονγκ Λι παντρεύτηκε τον μεγιστάνα του καπνού από τη Σιγκαπούρη Ooi Hoe Soeng τον επόμενο χρόνο. Ως καλλιτεχνικό ζευγάρι δεν συνεργάστηκαν ξανά μέχρι και το 2006, οπότε και η Γκόνγκ έπαιξε στην ταινία του Ζανγκ Γιμού «Η Κατάρα του Χρυσού Λουλουδιού».

Στις περιορισμένες εμφανίσεις της στον αμερικάνικο κινηματογράφο, περιλαμβάνεται ο «Τελευταίος Έρωτας» το 1997 και οι «Αναμνήσεις μιας Γκέισας» το 2005, όπου υποδύθηκε τη Χατσουμόμο, μια πανούργα γκέισα που αντιτίθεται στην άνοδο μιας νεότερης, της οποίας το άστρο μόλις ανατέλλει. Εμφανίστηκε επίσης στη μεταφορά στη μεγάλη οθόνη των «Σκληρών του Μαϊάμι» το 2006 και στην ταινία του 2007 με τίτλο «Hannibal Rising».

### Διακρίσεις

Το 2000 το Φεστιβάλ της Βενετίας την όρισε πρόεδρο της κριτικής επιτροπής. To 2006, το περιοδικό *Premiere* κατέταξε την ερμηνεία της στην ταινία «Αντίο, παλλακίδα μου» στην 89η θέση του καταλόγου των καλύτερων ερμηνειών όλων των εποχών. Δέχτηκε επίσης τον τίτλο του Λειτουργού των Τεχνών και των Γραμμάτων από τη γαλλική κυβέρνηση το 1988. Το περιοδικό *People* την έχει συμπεριλάβει σε μια από τις λίστες του για τους 50 ομορφότερους ανθρώπους. Έχει εμφανιστεί σε διαφημίσεις της *L’ Oreal* και είναι επίσης πρέσβειρα της UNESCO.

Φιλμογραφία
-----------

|  |  |  |  |  |
| --- | --- | --- | --- | --- |
| **Έτος** | **Τίτλος** | **Προφορά** | **Αγγλικός Τίτλος** | **Ελληνικός Τίτλος** |
| 1987 | 红高梁 | *Hong gao liang* | *Red Sorghum* | *Κόκκινοι Αγροί* |
| 1989 | 西太后 | *Xi tai hou* | *The Empress Dowager* |  |
| 開心巨無霸 | *Hoi sam gui miu ba* | *Mr. Sunshine* |  |
| 代号美洲豹 | *Daihao meizhoubao* | *Codename Cougar* |  |
| 1990 | 秦俑 | *Qin yong* | *A Terracotta Warrior* |  |
| 菊豆 | *Ju Dou* | *Ju Dou* | *Ju Dou: Σιωπηλοί Εραστές* |
| 1991 | 賭俠2之上海灘賭聖 | *Du xia II: Shang Hai tan du sheng* | *God of Gamblers III: Back to Shanghai* |  |
| 大红灯笼高高挂 | *Da hong deng long gao gao gua* | *Raise the Red Lantern* | *Σήκωσε τα Κόκκινα Φανάρια* |
| 豪門夜宴 | *Haomen yeyan* | *The Banquet* |  |
| 1992 | 秋菊打官司 | *Qiu Ju da guan si* | *The Story of Qiu Ju* |  |
| 夢醒時分 | *Meng xing shi fan* | *Mary from Beijing* |  |
| 1993 | 霸王别姬 | *Ba wang bie ji* | *Farewell My Concubine* | *Αντίο, παλλακίδα μου* |
| 唐伯虎點秋香 | *Tang Bohu dian Qiuxiang* | *Flirting Scholar* |  |
| 1994 | 新天龍八部之天山童姥 | *Xin tian long ba bu zhi tian shan tong lao* | *Dragon Chronicles: The Maidens of Heavenly Mountain* |  |
| 画魂 | *Hua hun* | *A Soul Haunted by Painting* |  |
| 活着 | *Huozhe* | *To Live* | *Να Ζεις* |
| 西楚霸王 | *Xi chu bawang* | *King of Western Chu* |  |
| 1995 | 摇啊摇，摇到外婆桥 | *Yao a yao yao dao waipo qiao* | *Shanghai Triad* |  |
| 1996 | 风月 | *Feng yue* | *Temptress Moon* | *Πλανεύτρα Σελήνη* |
| 1997 |  |  | *Chinese Box* | *Ο Τελευταίος Έρωτας* |
| 1998 | 荆柯刺秦王 | *Jing ke ci qin wang* | *The Emperor and the Assassin* | *Ο Αυτοκράτορας και ο Δολοφόνος* |
| 2000 | 漂亮妈妈 | *Piao liang ma ma* | *Breaking the Silence* | *Σπάζοντας τη Σιωπή* |
| 2002 | 周渔的火车 | *Zhou Yu de huo che* | *Zhou Yu's Train* | *Οι Εραστές του Τρένου* |
| 2004 | *2046* | *2046* | *2046* | *2046* |
|  |  | *Eros* |  |
| 2005 | 艺伎回忆录 |  | *Memoirs of a Geisha* | *Αναμνήσεις μιας γκέισας* |
| 2006 |  |  | *Miami Vice* | *Οι Σκληροί του Μαϊάμι* |
| 满城尽带黄金甲 | *Man cheng jin dai huang jin jia* | *Curse of the Golden Flower* | *Η Κατάρα του Χρυσού Λουλουδιού* |
| 2007 |  |  | *Hannibal Rising* | *Χάνιμπαλ: Η Αρχή* |
| 2008 |  |  | *Shanghai* |  |

Βραβεύσεις
----------

Βραβεία Ασιατικού Κινηματογράφου

**Υποψηφιότητα:**

* 2007: Καλύτερης Ηθοποιού για την ταινία *Η Κατάρα του Χρυσού Λουλουδιού*

Διεθνές Φεστιβάλ Κινηματογράφου Βερολίνου

**Βράβευση:**

* 1993: Berlinale Camera

Διεθνές Φεστιβάλ Κινηματογράφου Καννών

**Βράβευση:**

* 2004: Τρόπαιο Φεστιβάλ

Χρυσοί Πετεινοί

**Βράβευση:**

* 1993: Καλύτερης Ηθοποιού για την ταινία *The Story of Qiu Ju*
* 2000: Καλύτερης Ηθοποιού για την ταινία *Σπάζοντας τη Σιωπή*

Κινηματογραφικά Βραβεία Χονκ Κονγκ

**Βράβευση:**

* 2007: Καλύτερης Ηθοποιού για την ταινία *Η Κατάρα του Χρυσού Λουλουδιού*

**Υποψηφιότητα:**

* 1991: Καλύτερης Ηθοποιού για την ταινία *A Terracotta Warrior*
* 1997: Καλύτερης Ηθοποιού για την ταινία *Πλανεύτρα Σελήνη*

Διεθνές Κινηματογραφικό Φεστιβάλ Μοντρεάλ

**Βράβευση:**

* 2000: Καλύτερης Ηθοποιού για την ταινία *Σπάζοντας τη Σιωπή*
* 2000: Βραβείο Συνολική Προσφοράς στην Τέχνη του Κινηματογράφου

National Board of Review

**Βράβευση:**

* 2005: Β' γυναικείου ρόλου για την ταινία *Αναμνήσεις μιας Γκέισας*

Διεθνές Φεστιβάλ Κινηματογράφου Βενετίας

**Βράβευση:**

* 1992: Βραβείο OCIC - Τιμητική Μνεία για την ταινία *The Story of Qiu Ju*
* 1992: Κύπελλο Volpi Καλύτερης Ηθοποιού για την ταινία *The Story of Qiu Ju*

**Πλήρης Κατάλογος Βραβείων: εδώ**

Παραπομπές
----------

1. ↑  «Encyclopædia Britannica» (Αγγλικά) biography/Gong-Li. Ανακτήθηκε στις 9  Οκτωβρίου 2017.
2. ↑  (Αγγλικά) *Discogs*. 3243340. Ανακτήθηκε στις 9  Οκτωβρίου 2017.
3. ↑  (Γερμανικά) *Εγκυκλοπαίδεια Μπρόκχαους*. gong-li.
4. ↑  *mymovies.it*. 1035. Ανακτήθηκε στις 4  Απριλίου 2022.
5. ↑  french.peopledaily.com.cn/VieSociale/6973497.html. Ανακτήθηκε στις 31  Ιανουαρίου 2021.
6. ↑  fr.depositphotos.com/244799250/stock-photo-chinese-actress-gong-receives-medal.html. Ανακτήθηκε στις 31  Ιανουαρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκονγκ Λι** |

* Ιστοσελίδα στο IMDb.
* Γκονγκ Λι
* Φωτογραφικό υλικό
* Συνέντευξη για την ταινία *Αναμνήσεις μιας γκέισας*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33152116
* **Europeana**: agent/base/61237
* LCCN: nr94035112
* ISNI: 0000 0001 2100 4789
* GND: 132164515
* SUDOC: 051972980
* BNF: cb13986256d (data)
* MusicBrainz: 97a27018-56ac-4e91-92be-06b7817aa4b4
* NKC: xx0146574

 |

 |